Dagmars observatorium og signaltårnet

Like ved Reik-elven, sør for Castle Reikguard, seilte gruppen sørover mot Grissenwald i jakten på Etelka Herzen. Da seilte de forbi et av Imperiets store moderne prosjekt; signaltårn. Over ruinene til et gammelt tårn var en merksnodig konstruksjon på gang, med en ny grunnmur over det mørke tårnet, stillas og en spesiell trekonstruksjon på toppen. Disse signaltårnene er under bygging flere steder i imperiet og skal kunne brukes til å sende meldinger og kommunisere raskt mellom de store byene i Imperiet.

Her skulle de oppleve livredde dverger, kamp om livet mot vandøde og at ruinene viste seg å være trollmannen Dagmar von Wittgenstein sitt gamle og hemmelige observatorium.

### Dverger i nød

Da spillerne seilte forbi ble de stoppet av to dverger som ropte og tilbød penger for å få sitte på med båten. Gruppen stoppet for å snakke med dvergene kom en eldre dverg løpende ned fra signaltårnet. Dette viste seg å være sjefen for dvergegruppen som var ansvarlig for byggeprosjektet, og han var tydelig forbannet på de to som planla å stikke fra stedet. Etter å ha sendt de to tilbake introduserte han seg som Aynjulls Isembeard - mester dvergeartisan fra Altdorf. Han hadde tatt valget om å bygge signaltårnet på toppen av det gamle tårnet, da det virket som en solid grunnmur for prosjektet.

Han ville hyre gruppen for å etterforske en rekke merkelige hendelser på byggeprosjektet; merkelige fallulykker, dverger som ble syke av en merkelig sykdom og i det siste har dverger forsvunnet om natten. Fra 12 dverger i starten er nå bare seks igjen, og Aynjulls er desperat.

Spillerne tar jobben og bestemmer seg for å overnatte i toppen av signaltårnet, der forsvinningene har skjedd.

### En ghoul om natten

Det tar ikke lang tid før spillerne får oppdage ubehagelige opplevelser i signaltårnet. Midt på natten åpner en luke seg i gulvet og en ghoul kryper opp i rommet og går til angrep.

Gruppen overvinner den, og oppdager at den har et sylinder formet som en sekskant hengende rundt halsen. Denne fungerte som en nøkkel som åpnet luken i gulvet på ny.

Der oppdaget eventyrerne det som var et nedstøvet og gammelt observatorium og arbeidsrom. Det var bare første steg mot å avdekke en gammel trollmanns visjoner og mørke drømmer.

### Dagmar von Wittgensteins observatorium

Dvergene som bygget signaltårnet hadde ingen anelse om hva som skjulte seg i den mørke konstruksjonen de brukte som grunnmur, da de aldri hadde klart å finne noen inngang til den mørke steinblokken. Men med nøkkelen de fant på ghoulen kom gruppen seg ned i det som viste seg å være flere kammer med hemmeligheter og farer.

I etasjen under signaltårnets base kom eventyrerne gjennom luken ned til det som viste seg å være Dagmar von Wittgensteins observatorium, med alt fra alkemiredskaper, laboratorium, kontor og et stort bibliotek.

På kontoret fant gruppen Handout: Triangel over Empire-kart i en slitt notatblokk, samt Dagmar von Wittgensteins magiske stav.

I de ulike rommene vandret det zombier, som strømmet til da eventyrerne kom i kamp med den første. Totalt fem zombier ble nedkjempet, og alle av disse bar en sylindernøkkel rundt halsen - formet som FEMkant.

Innerst i observatoriet oppdaget gruppen at det var et rundt rom omgitt av en stålvegg. Ved hjelp av to håndtak fikk gruppen dreiet stålveggen rundt slik at det kom frem en åpning til det sentrale kammeret.

Her fant spillerne et glødende heksagram inngravert i gulvet, med et femkantet hull i hvert hjørne. Det viste seg at sylindernøklene på smo hang rundt zombiene sin hals passet perfekt ned i hvert hull.

Men uten et sjette sylinder kom spillerne seg ikke videre.

### Kamp mot Etelka Herzen

Etter å ha vært i Barren Hills tok spillerne til slutt igjen Etelka Herzen ved observatoriet - og en lang jakt var over. En voldsom kamp førte til den onde trollkvinnens død, og gruppen kunne uforstyrret prøve seg på å låse gåten med heksagrammet i observatoriet.

Med seg hadde gruppen det siste sekskantede sylinderet de hadde funnet i Barren Hills.

Med denne fikk de fullført låsemekanismen i heksagrammet og en dør åpnet seg midt i gulvet ned til et hemmelig bibliotek.

### Det hemmelige biblioteket

Under heksagram-gulvet i observatoriet fant spillerne mye av sannheten om hvem Dagmar von Wittgenstein egentlig var, og hva planene hans var. De avslørte studier og profesier om en meteor som skulle lande i området Barren Hills og Dagmars planer om å skaffe seg makt ved å finne restene av den landede meteoren.

Det hemmelige biblioteket var også formet som en sekskant, med korridorer fylt av bøker som strakk seg ut i seks retninger. Det var rett og slett spekket med snop for akamdemikere og magiinteresserte.

Her oppdaget gruppen flere spennende og viktige ting:

* Skriftrull med flere trylleformler
* En potion, nå i Johann Dassbät sitt eie
* Et arbeidsbord med tre bøker der Dagmars planer kan forstås:
	+ Dagmars bok om profesier
	+ Dagmar von Wittgensteins dagbok
	+ Dagmars bok om astronomiske nedtegninger

Dette førte gruppen videre mot slottet Wittgenstein for å utforske de mørke kreftene der - og hva Dagmars planer og ekspedisjon til Barren Hills førte til videre.